AMATA โบรกอัพกำไรปี 66 โตเด่น 69% แตะ 1.5 พันล้าน ลุ้นยอดพรีเซลพุ่งแตะ 700 ไร่
AMATA โบรกอัพกำไรปี 66 โตเด่น 69% แตะ 1.5 พันล้าน ลุ้นยอดพรีเซลพุ่งแตะ 700 ไร่ แนะซื้ออัพเป้าใหม่ 25 บาท
AMATA โบรกอัพกำไรปี 66 โตเด่น 69% แตะ 1.5 พันล้าน ลุ้นยอดพรีเซลพุ่งแตะ 700 ไร่ แนะซื้ออัพเป้าใหม่ 25 บาท
8 ก.พ. 2566

บล.ดาโอ ระบุในบทวิเคราะห์วันนี้ (8 ก.พ.66) ว่า บริษัท อมตะ คอร์ปอเรชัน จำกัด (มหาชน) หรือ AMATA แนะนำซื้อปรับเป้าขึ้นเป็น 25.00 บาท จากเดิม 23.00 บาท จากการปรับกำไรปกติ และ re-rate PBV ขึ้นเพื่อสะท้อนยอด presale ในไทยที่เพิ่มขึ้น และต่อเนื่องตั้งต่ำไตรมาส 4/65 จากการเข้ามาของผู้ประกอบการ Automotive และอื่นๆสูงขึ้น ซึ่งบวกต่อ backlog และยอด transfer ในอนาคต
โดยประเมินกำไรปกติ (ไม่รวมกำไรจากการขายโรงงานสำเร็จรูป) ไตรมาส 4/65 ที่ 417 ล้านบาท โต 2% เทียบช่วงเดียวกันของปีก่อน และโต 341% เทียบไตรมาสก่อหน้า จาก 1) GPM ที่สูงขึ้น เทียบช่วงเดียวกันของปีก่อน ตามการกลับมาโอนที่ดินในชลบุรี และ 2) รับรู้ยอด transfer เพิ่มขึ้นเป็น 231 ไร่ จากไตรมาส 3/65 อยู่ที่ 132 ไร่
ปรับกำไรปกติปี 66 เพิ่มขึ้น 12% เป็น 1.5 พันล้านบาท หรือ เพิ่มขึ้น 69% เทียบช่วงเดียวกันของปีก่อน จากการปรับเพิ่มยอด transfer เป็น 674 ไร่ เพื่อสะท้อนยอด presale ปี 65  ที่มากกว่าคาด อย่างไรก็ตามยังคงประมาณการยอด presale ปี 66 ที่สูงที่ 700 ไร่ จากฐานลูกค้าที่อยู่ระหว่างการเจรจาที่สูง
ด้านราคาหุ้นใกล้เคียง SET ในช่วง 1 เดือนที่ผ่านมา จากยอดผลการดำเนินงานปกติไตรมาส 4/65 ที่ทรงตัวเทียบช่วงเดียวกันของปีก่อน จากฐานที่สูง อย่างไรก็ตามคงแนะนำ “ซื้อ” จากยอด presale ที่จะเพิ่มขึ้น และทรงตัวในระดับสูงตั้งแต่ไตรมาส 4/65 ตามเศรษฐกิจและการลงทุนที่สูงขึ้น รวมทั้งมีฐานลูกค้าที่สูง และอยู่ในอุตสาหกรรมที่มีโอกาสเติบโตสูง ทั้ง Automotive, EV supply chain และ datacenter ซึ่งบวกต่อ backlog และยอด transfer